open-index/open-wikipedia-markdown huggingface dataset:
Posidonia

**Posidonia** pode referirse a:

* **Paestum**, antiga cidade da Magna Grecia;
* cada un dos membros dunha familia de plantas fanerógamas mariñas, a das **posidoniáceas**;
* ***Posidonia***, o xénero tipo desta familia;
* ***Posidonia oceanica***, unha das especies desta familia, de grande importancia ecolóxica.
Glenn Coldenhoff

**Glenn Coldenhoff**, nado en Oss o 13 de febreiro de 1991, é un piloto neerlandés de motocrós. 

Compite no Campionato Mundial de Motocrós, onde ten gañado varios Grandes Premios. Coldenhoff foi un dos membros do equipo neerlandés gañador do Motocrós das Nacións de 2019, xunto a Jeffrey Herlings e Calvin Vlaanderen. A súa vitoria supuxo o primeiro triunfo holandés nos 73 anos de historia da competición.

## Traxectoria 
Naceu en Oss, trasladándose logo a vivir á vila de Heesch, en Brabante do Norte. Comezou competindo en motocrós no 2001 na categoría de 85cc. En 2004, 2005 e 2006 gañou o título neerlandés nesta categoría. En 2007 pasou á categoría MX2, pero unha lesión no pulso estragoulle a tempada. En 2008 fixo unha aparición como invitado no Campionato do Mundo de Motocrós, en MX2. Conseguiu chegar á meta coa súa Suzuki, pero non obtivo ningún punto. Durante as dúas tempadas seguintes centrouse no Campionato de Europa de MX2.

En 2011 deu o salto definitivo ao Campionato Mundial con Yamaha. Puntuou de xeito habitual ata que se lesionou durante o Gran Premio de Suecia, rematando 21º na clasificación final. En 2012 conseguiu un asento no equipo de Jacky Martens, onde comezou a correr con KTM. Volveu lograr puntos e acabou entre os dez primeiros nalgunha carreira. Rematou noveno na clasificación final. En 2013 cambiou a outro equipo belga de KTM, no que obtivo máis éxito. Subiu ao podio dúas veces e logrou gañar o primeiro Gran Premio da súa carreira, o GP de Gran Bretaña. Acabou quinto na clasificación final. 

En 2014 volveu a Suzuki. A tempada comezou ben, con tres podios e dúas vitorias seguidas. Pero a continuación tivo un accidente no que resultou gravemente ferido, perdendo a maior parte da tempada. Aínda así quedou décimo terceiro na clasificación final e participou no Motocrós das Nacións coa selección holandesa.

En 2015 subiu á clase MXGP. Na súa tempada de debut gañou un Gran Premio (Letonia) e subiu ao podio outra vez máis, o que lle serviu para lograr o oitavo lugar na clasificación final. Finalizou as tempadas 2016, 2017 e 2018 como 7º, 10º e 7º respectivamente na clasificación final. En decembro de 2018 sufriu un accidente durante unha sesión de adestramento e rompeu o pulso e tres vértebras. En 2019 acadou dúas vitorias (Italia e Suecia) e acabou terceiro na clasificación final. Ese mesmo ano gañou en Assen o Motocrós das Nacións, co equipo neerlandés formado ademais por Jeffrey Herlings e Calvin Vlaanderen.

O 9 de agosto de 2020 fixo historia ao gañar o primeiro Gran Premio de MXGP para Gas Gas en Kegums (Letonia).

## Notas 
## Véxase tamén 
### Ligazóns externas 
* Sitio web oficial
José García Iglesias

**José García Iglesias**, nado en Ribadeo en 1889 e finado na Coruña o 23 de febreiro de 1935, foi un político e xornalista galego.

## Traxectoria 
Tiña representacións de viños de Xerez e sidras de Asturias. Foi fundador da Agrupación Socialista de Ribadeo. Dirixiu o periódico *Tribuna Popular*. Foi denunciado por José García Reinante, párroco de Vilaselán, polo artigo "Moralidad católica" asinado por O Torto da Portela,  aparecido en *Tribuna Popular* o 2 de xullo de 1914. Foi condenado a tres anos, seis meses e vinte e un días de desterro, 125 pesetas de multa e as costas o 20 de febreiro de 1916.

Instalouse na Coruña, onde continuou cos seus negocios e montou unha pequena fábrica de lixivia. Foi secretario da Agrupación Socialista da Coruña en 1931, á que representou no Congreso Extraordinario do PSOE dese ano. En setembro de 1932 foi elixido presidente do Comité Executivo da Agrupación Socialista da Coruña. Foi director de *Acción Socialista* en 1933. Foi denunciado por inxurias á autoridade en outubro de 1933. Pertenceu á La Antorcha Galaica del Libre Pensamiento da que foi vogal. Finou na Coruña por osteosarcoma frontal con 46 anos.

## Vida persoal 
Casou con Concepción García Álvarez e foi pai de Pepín, Bebel, Jaurés, France, Voltaire, Concepción, Bélgica e Berthelot García García.

## Notas 
## Véxase tamén 
### Bibliografía 
*
Paulo Rei Ballesteros

**Paulo Rei Ballesteros**, nado en Ardesende (Codeso, Boqueixón), é un profesor e tradutor galego.

## Traxectoria 
Profesor de filosofía no ensino secundario, as súas linguas de traballo na tradución ao galego son o inglés, o francés e o portugués.
O seu irmán era Anxo Rei Ballesteros.

## Traducións 
* *Chegou un extraño* (sic), Mollie Hunter (SM, 1990)
* *O Detective Warton*, Russell E. Erickson (SM, 1991)
* *Tartarín de Tarascón*, Alphonse Daudet (Ed. Novo Século, 1992)
* *Contos da montaña*, Miguel Torga (Editorial Galaxia, 1993)
* *Touro albo*, Voltaire (BIVIR)
* *O mundo conforme el vai*, Voltaire (BIVIR)
* *Contos da Alhambra*, Washington Irving (BIVIR)
* *Vittoria Accoramboni, duquesa de Bracciano*, Stendhal (BIVIR)

## Notas
Posidoniáceas

A das **posidoniáceas**, *Posidoniaceae*, é unha familia de plantas fanerógamas anxiospermas mariñas da orde das alismatales que se estenden polo mar Mediterráneo e pola costa sur de Australia. 

A familia comprende un só xénero, *Posidonia*, con 9 especies admitidas na actualidade.

## Taxonomía 
### Descrición 
#### Familia 
A familia foi descrita, segundo algúns autores, polo botánico británico Sydney Howard Vines,

### Especies 
A familia está constituída por un só xénero, *Posidonia*, que comprende, segundo a *lista* dos Reais Xardíns Botánicos de Kew, e máis o *World Register of Marine Species*,
* *Posidonia angustifolia* Cambridge & J.Kuo, 1979
* *Posidonia australis* Hook.f., 1858
* *Posidonia coriacea* Cambridge & J.Kuo, 1984
* *Posidonia denhartogii* J.Kuo & Cambridge, 1984
* *Posidonia kirkmanii* J.Kuo & Cambridge, 1984
* *Posidonia oceanica* (L.) Delile, Descr. Égypte, 1813
* *Posidonia ostenfeldii* Hartog, Verh. Kon. Ned. Akad. Wetensch., Afd. Natuurk., Sect. 2, 1970
* *Posidonia robertsoniae* J.Kuo & Cambridge, 1984
* *Posidonia sinuosa* Cambridge & J.Kuo, 1979

### Nota taxonómica 
A familia foi recoñecida polo APG II (2003), que lle asignou o número de familia 40. 

## Características 
* Son plantas herbáceas perennes, rizomatosas (con rizoma monopodial), mariñas, mergulladas, que medran reunidas en grupos co aspecto de pasteiro, polo que estes grupos se coñecen co nome de *pradarías submarinas*.
* As flores son hermafroditas, aclamídeas, con tres estames e con xineceo unicarpelar. 
* As inflorescencias son cimosas, espiciformes, provistas de brácteas foliosas. 
* O froito é unha baga.

## Ecoloxía 
As especies desta familia están distribuídas no mar Mediterráneo e na costa sur de Australia. A única especie endémica do Mediterráneo é *Posidonia oceanica*.

En maio de 2006 achouse nas proximidades de Formentera, illas Baleares, un exemplar desta especie de 8 km de longo, que é a planta máis grande coñecida, e o maior ser vivo (sen considerar os fungos); o seu ritmo de crecemento é de 2 cm por ano, e a súa idade estimouse en 100&nbsp;000 anos.

Esta especie esta en perigo a causa da *Caulerpa taxifolia*, xa que é velenosa e a pudre.

## Notas 
## Véxase tamén 
### Outros artigos 
* Lamiales
* *Posidonia oceanica*

### Ligazóns externas 
*Posidoniaceae en L. Watson & M. J. Dallwitz (1992 en adiante) .
*The families of flowering plants .
*Flora Europaea: *Posidonia*
Gary Lineker

**Gary Winston Lineker**, nado o 25 de outubro de 1960 en Leicester (Inglaterra), é un exfutbolista profesional británico. Está considerado como un dos mellores dianteiros da historia do seu país. Foi o máximo goleador do Mundial de Fútbol de 1986 en México con seis goles.

## Notas
Eduardo López Budén

**Eduardo López Budén**, nado cara a 1862 e finado na Coruña o 26 de setembro de 1927, foi un político, xornalista e profesor galego.

## Traxectoria 
Creou un centro de ensino privado cara a 1900. Foi nomeado administrador dos establecementos municipais de beneficencia en 1911, e despois foi xefe de Sección do Concello da Coruña. Foi un dos impulsores da institución cultural La Antorcha Galaica del Libre Pensamiento e animador do Centro de Estudios Sociales Germinal. Republicano, foi presidente do Casino Republicano da Coruña. En novembro de 1918 foi elixido membro do directorio do Partido Republicano Coruñés con Antonio Lens Viera e Santiago Casares Quiroga. Morreu na Coruña de tumorización pilórica aos 65 anos.
## Recoñecementos 
A corporación republicana da Coruña deulle o seu nome á Rúa Ángel Rebollo o 15 de xullo de 1931. Pero despois do golpe de Estado do 18 de xullo de 1936 volveu ostentar o seu anterior nome por acordo do Concello de 18 de setembro de 1936.

## Notas
Tamara Buciuceanu

**Tamara Buciuceanu**, nada en Tighina o 10 de agosto de 1929 e finada en Bucarest o 15 de outubro de 2019,  foi unha actriz romanesa. 

## Traxectoria 
miniatura|Selo postal emitido por Romanía en 2014 na súa honra.
Buciuceanu naceu na entón capital do condado romanés de Tighina, na rexión histórica de Besarabia. Graduouse no Colexio Nacional "Spiru Haret" en Tecuci no  condado de Galați . Entre 1948 e 1951 asistiu ao Instituto de Teatro "Vasile Alecsandri" de Iași e no cuarto ano pasou ao Instituto de Teatro e Cinematografía de Bucarest e alí se licenciou en 1952. Foi unha das representantes da xeración de ouro do teatro romanés, coñecida como "A dama da comedia romanesa", sendo unha das figuras lendarias do teatro de comedia. Actuou en máis de 25 películas, e foi o personaxe da profesora Isoscel da serie "Liceenii" o seu papel máis emblemático.   

No teatro salientou nas obras *Coana Chirița*, *Romeo și Julieta la început de noiembrie*, *Scaunele*, *Cumetrele*, *Doctor fără voie*, *Nepotul*, *Așteptând la arlechin*, *Domnișoara Nastasia* ou  *Mamouret* porén o seu papel máis recoñecido foi o Vică Delcă da peza *Dimineață pierdută*" de Gabriela Adameșteanu. Para alén da súa participación no teatro e o cinema, Tamara Buciuceanu tamén traballou arreo en televisión.     

## Filmografía 
### Actriz 
* *Titanic vals* (1964)
* *Anecdota* (1972) - telefilme 
* *Scorpia* (1973) -  telefilme 
* *Vegetarian* (1973) 
* *La spațiul locativ* (1975) - telefilme 
* *Doctor fără voie* (1976) - telefilme 
* *Ma-ma* (1976)
* *Ultimele zile ale verii* (1976)
* *Domnișoara Nastasia* (1976) - telefilme 
* *Premiera* (1976)
* *Serenadă pentru etajul XII* (1976)
* *Toate pînzele sus* (serie de tv, 1977) - ep. 2, 12
* *Vis de ianuarie* (1978)
* *Melodii, melodii* (1978)
* *Ion: Blestemul pământului, blestemul iubirii* (1979) - Maria Herdelea
* *Cântec pentru fiul meu* (1980)
* Singur printre prieteni (1980)
* *Alo, aterizează străbunica!...* (1981)
* *De ce trag clopotele, Mitică?* (1981)
* *Înghițitorul de săbii* (1981)
* *Șantaj* (1981) 
* *Grăbește-te încet* (1982)
* *Prea tineri pentru riduri* (1982) 
* *Chirița în provincie* (1982) - teleteatro
* *Sfantul Mitica Blajinu* (1982) - teleteatro
* *Bocet vesel* (1983)
* *Declarație de dragoste* (1985) - Isoscel
* *Cuibul de viespi* (1986)- adaptare cinematografică după piesa "Gaițele"
* *Liceenii* (1986) - Isoscel
* *Primăvara bobocilor* (1987) - Varvara
* *Punct și de la capăt* (1987)
* *Extemporal la dirigenție* (1988) - Isoscel
* *Dimineața pierdută* (1990) - teleteatro
* ''Liceenii Rock'n'Roll* (1991) - Isoscel
* *Titanic vals (1993)* - telefilme
* *Liceenii în alertă* (1993) - Isoscel
* *Paradisul în direct* (1994)
* *Dublaj de voce la seria animată Povești cu Mac-Mac, în rolul doamnei Bentina Beakley, în original vocea aparținându-i lui Joan Gerber (1996)*
* *Sexy Harem Ada-Kaleh* (2001)
* *Agenția matrimonială* (2005) - serie de televisión
* *Cuscrele* (2005) - serie de televisión
* *Nunta mută* (2008)
* *Toată lumea din familia noastră* (2012)

### Actriz de voz 
* *Prințesa și Broscoiul*: Mama Odie
* *Rio 2'': mătușa Mimi

## Notas
Ievgeni Khrunov

**Ievgeni Vasilievich Khrunov**, nado en Prudy, Tula, o 10 de setembro de 1933 e finado o 19 de maio de 2000, foi un cosmonauta soviético que formou parte das misións Soiuz 4 e Soiuz 5.

## Traxectoria
Khrunov graduouse na Academia Militar de Enxeñería da Forza Aérea, en Monino, en 1968, e máis tarde obtivo un doutoramento en ciencias técnicas.

Adestrouse como cosmonauta entre 1960 e 1961, participando na primeira transferencia de tripulación entre dúas naves acopladas en órbita, a Soiuz 4 e a Soiuz 5. Posteriormente foi nomeado xefe do Comité do Estado para Relacións Económicas co Exterior, abandonando o cargo en 1989 e traballando despois como enxeñeiro na industria do transporte. Faleceu dun ataque ao corazón o 19 de maio de 2000.

## Notas 
## Véxase tamén 
### Outros artigos 
*Soiuz 4
*Soiuz 5
Edita de Lorenzo

**María Edita de Lorenzo Rodríguez**, nada en Ourense o 17 de abril de 1968, é enxeñeira de Telecomunicación e profesora titular do Departamento de Teoría do Sinal e Comunicacións da Universidade de Vigo (Uvigo). En 2009 foi elixida directora da Escola de Enxeñaría de Telecomunicación da Uvigo converténdose na primeira muller en Galicia á fronte dunha escola de enxeñaría.

## Traxectoria 
Edita de Lorenzo comezou os seus estudos na Escola de Enxeñaría de Telecomunicación da Uvigo en 1986, formando parte da segunda promoción. Tras rematar a carreira foi docente durante case dous anos na Universidade de Valladolid e no 1994 regresou a Vigo, onde fixo a súa tese de doutoramento.

En 2009 foi elixida decana da Escola de Enxeñaría de Telecomunicación da Uvigo, cargo que ocupou durante seis anos. Ademais é: Vicedecana/Vicepresidenta do COETG/AETG dende maio de 2017, Secretaria da Xunta Directiva da Asociación PuntoGal dende xuño de 2017 e Vogal da Unidade de Muller e Ciencia de Galicia dende 2011.

É cofundadora da sección española do WIE (Women in Engineering), que forma parte do IEEE. As súas liñas de investigación se encadran dentro da análise e síntese de antenas e os sistemas de detección radar, participando en numerosos proxectos de investigación relacionados con sistemas de comunicacións.

## Notas
Gervasio González Rodríguez

**Gervasio González Rodríguez**, nado na Fraga (Soutordei, Ribas de Sil) en 1883 e finado en Fornelas (A Pobra do Brollón) o 7 de setembro de 1936, foi un sindicalista e político galego.

## Traxectoria 
Emigrou a Cuba e despois a Nova York. Cos aforros regresou a Ribas de Sil e construíu unha casa en Pumares. Veciño de San Clodio, estaba vinculado á UGT. Co golpe de Estado do 18 de xullo de 1936 foi detido e encarcerado no Depósito de Quiroga o 4 de setembro. O día 6 un grupo de falanxistas sacouno do Depósito e asasinouno ao día seguinte no quilómetro 50 da estrada de Nadela a Campos de Vila en Fornelas. Foi soterrado no cemiterio de Fornelas con Ildefonso Fernández. En agosto de 2008 a ARMH iniciou a busca dos seus restos no cemiterio de Fornelas, mais non puideron ser localizados.

## Notas 
## Véxase tamén 
### Ligazóns externas 
*
* Gervasio González Rodríguez, na web Represión franquista en Lugo
Enzo Scifo

**Vincenzo Daniele Scifo**, máis coñecido como **Enzo Scifo**, nado o 19 de febreiro de 1966 en La Louvière, é un ex-futbolista e adestrador profesional belga. Xogou catro Copas do Mundo, sendo nomeado na de 1986 como mellor xogador promesa.

## Notas
Najd

O **Najd** (en , [nad͡ʒd]) ou **Nejd** é unha rexión xeográfica da parte central da península arábiga na que reside aproximadamente un terzo da poboación de Arabia Saudita. Trátase dunha meseta que se eleva entre os 762 e os 1525&nbsp;m sobre o nivel do mar. A zona oriental da rexión foi o hábitat habitual dos beduínos. A cidade máis importante é Riad, capital de Arabia Saudita.

## Historia 
A rexión foi arrebatada á administración otomá polos guerreiros wahabitas de Abd al-Aziz ibn Abd ar-Rahman ibn Saud, entre 1899 e 1912. Dende alí, organizados como un sultanato independente, os sauditas lanzáronse á conquista doutras rexións de Arabia, especialmente do Hiyaz, que se anexionaron en 1924. En 1932 a todos os territorios conquistados pola casa de Saud a partir do seu feudo orixinal do Najd déuselles o nome de Reino de Arabia Saudita.

Tradicionalmente a maior parte da elite gobernante saudita procedía do Najd. Á súa vez esta rexión é unha das rexións máis conservadoras de Arabia Saudita, onde se orixinou a ideoloxía wahabita que foi empregada pola monarquía saudita como ideoloxía oficial. Durante algunhas décadas mesmo houbo restricións para que as mulleres do Najd casasen con homes musulmáns doutras rexións de Arabia Saudita.

## Economía 
[miniatura|190x190px|Moeda española de [Carlos III de España|Carlos III con lenda en árabe que circulou no territorio do Najd.]]
Tanto a economía como o comercio do Najd recibiron un gran pulo a partir da construción do canal de Suez, que foi inaugurado o 17 de novembro de 1869. Durante esa época gran cantidade de moedas estranxeiras circularon libremente por todo o territorio, pero durante a segunda guerra mundial, a falta de moedas en circulación fixo que todas esas pezas estranxeiras fosen marcadas cun punzón que levaba a lenda "Najd" en árabe; deste xeito o valor de devanditas moedas pasaba a ser de 1 piastra. Coñécense rupias inglesas, táleros austríacos, francos franceses, reais de oito españois e 960 reis brasileiros con esta marca.

## Notas 
## Véxase tamén 
### Bibliografía 
*
Manuel Acuña Palmeiro

**Manuel Acuña Palmeiro** foi un político galego.

## Traxectoria 
Durante a Segunda República accedeu á alcaldía de Vilaboa logo da dimisión de Francisco González García o 7 de decembro de 1931. Militante de Acción Republicana, na Asemblea provincial do partido de 1933 foi elixido vogal por Pontevedra no Comité executivo. Foi destituído como alcalde polo gobernador civil o 18 de outubro de 1934. Logo do triunfo da Fronte Popular, foi reposto na alcaldía o 1 de marzo de 1936. Logo do golpe de Estado do 18 de xullo de 1936 foi destituído o 6 de outubro.

## Notas 
## Véxase tamén 
### Bibliografía 
*
Vladimir Komarov

**Vladimir Mikhailovich Komarov**, nado en Moscova o 16 de marzo de 1927 e finado o 24 de abril de 1967, foi un cosmonauta soviético que formou parte das misións Voskhod 1 e Soiuz 1.

## Traxectoria
Komarov adestrouse como cosmonauta entre marzo de 1960 e abril de 1961, participando nas misións Voskhod 1 e Soiuz 1, falecendo nesta última debido a que o paracaídas da cápsula de retorno se enredou, resultando nun impacto a alta velocidade contra o solo.

## Notas 
## Véxase tamén 
### Outros artigos 
*Voskhod 1
*Soiuz 1
Jake Cohen

**Jacob Greer Cohen**, nado o 25 de setembro de 1990 en Bryn Mawr, Pensilvania, é un xogador profesional de baloncesto estadounidense con pasaporte israelí que xoga no Maccabi Tel Aviv da Ligat HaAl.

## Traxectoria profesional 
O 29 de xullo de 2020, anunciouse a fichaxe de Cohen por unha tempada polo Obradoiro CAB da Liga ACB. Tras unha tempada na que promediou 8.2 puntos e 3.2 rebotes por encontro no conxunto santiagués, Cohen volveu ó Maccabi Tel Aviv BC israelí o 5 de xullo de 2021.

## Notas 
## Véxase tamén 
### Ligazóns externas 
* Perfil en Euroleague.net 
* Perfil en Eurobasket.com
Aritana Yawalapiti

**Aritana Yawalapiti**, nado en 1949 e finado o 5 de agosto de 2020, foi un cacique indíxena brasileiro do pobo yawalapiti, dentro do Parque Indíxena Xingu. Serviu como Presidente do "Instituto de Pesquisa Etno Ambiental Xingu".

## Traxectoria 
Era o fillo de xefe indíxena Paru Yawalapiti e a súa muller, Tepori Kamiaurá. Durante a súa infancia, foi ensinado polos irmáns Vilas-Bôas, quen lle ensinaron a importancia de manter un hábitat natural.

Preparado desde unha idade nova, Yawalapiti ascendeu ao rango de cacique na década de 1980, dedicándose a protexer os dereitos dos indíxenas do Brasil. En particular, as súas actividades centráronse no medio ambiente, na demarcación de terra, na saúde e na educación. As súas accións valéronlle a representación doutros grupos indíxenas no Parque Indíxena Xingu. Foi entrevistado no documental *Despertar das Amazonas* en 2009.

Aritana Yawalapiti morreu o 5 de agosto de 2020 en Goiânia por mor da COVID-19.

## Notas
La tribu

***La tribu*** é un filme español de 2018 dirixido por Fernando Colomo e escrito por Colomo e Yolanda García Serrano.

## Sinopse 
Virginia (Carmen Machi), limpadora e bailarina vocacional, recupera ao seu fillo, a quen dera en adopción ao nacer: Fidel (Paco León). Fidel agora é un exdirectivo que o perdeu todo, mesmo a memoria, logo de tentar suicidarse por mor do despedimento do seu traballo, un despedimento ocasionado por manter relacións sexuais cunha bolseira e facerse público.

Tralo accidente, Fidel non lembra nada do vivido anteriormente, e Virginia decide levalo con ela a casa para coidalo, pois non coñece nada sobre a súa vida. Porén, logo dun ano desaparecido, unha azueira de que Fidel está no grupo de baile La Tribu chega aos medios. Nai e fillo, xunto ao grupo de streetdance cuxos bailes lles alegran a vida, descubrirán que, malia vir de mundos moi diferentes, ámbolos dous levan o ritmo no sangue.

## Personaxes 
* Paco León como Fidel García Ruiz
* Carmen Machi como Virginia
* Maribel del Pino como Maribel
* María José Sarrate como Eli
* Arlette Torres como Belén
* Maite Sandoval como Cati
* Marisol Aznar como Uge
* Luis Bermejo como Luciano
* Artur Busquets como Elton
* Manuel Huedo como Maikel
* Julián López como Juanjo
* Alfonso Lara como Israel
* Manel Fuentes como Presentador
* David Arnaiz como Chacho
* Eric Berman como Migue

## Notas 
## Véxase tamén 
### Ligazóns externas 
* 
* Ficha en RottenTomatoes
The Glass House (filme de 2001)

***The Glass House*** é un filme estadounidense de 2001 dirixido por Daniel Sackheim e escrito por Wesley Strick. Está protagonizado por Leelee Sobieski, Stellan Skarsgård, Diane Lane, Bruce Dern, Kathy Baker, Trevor Morgan e Chris Noth.

O filme recibiu valoracións negativas por parte da crítica e tivo unha baixa recadación, conseguindo só 23 millóns dólares sobre un orzamento de 30 millóns. A razón principal do fracaso financeiro foi que a estrea do filme realizouse 3 días despois dos ataques do 11 de setembro.

## Personaxes 
* Leelee Sobieski como Ruby Baker
* Stellan Skarsgård como Terrence "Terry" Glass
* Diane Lane como Erin Glass
* Bruce Dern como Alvin Begleiter
* Kathy Baker como Nancy Ryan
* Trevor Morgan como Rhett Baker
* Chris Noth como Jack Avery
* Rita Wilson como Grace Avery-Baker 
* Michael O'Keefe como Dave Baker
* Vyto Ruginis como Don
* Gavin O'Connor como Whitey
* Carly Pope como Tasha
* China Jesusita Shavers como E.B.
* Agnes Bruckner como Zoe
* Michael Paul Chan como Mr. Kim
* Rita Wilson como Hannah
* Rutanya Alda como Vicedirectora
* John Billingsley como instrutor de condución
* Julia Vera como Vicki

## Notas 
## Véxase tamén 
### Ligazóns externas 
* 
* Ficha en RottenTomatoes
Vlatko Čančar

**Vlatko Čančar**, nado o 10 de abril de 1997 en Koper, é un xogador profesional esloveno de baloncesto que xoga nos Denver Nuggets da National Basketball Association (NBA). Con 2,03 metros de estatura xoga na posición de ala.

## Traxectoria profesional 
### Europa 
O 16 de abril de 2015, Čančar asinou un contrato de cinco anos co KK Union Olimpija esloveno. Tras unha tempada no Olimpija, o 30 de xuño de 2016 asinou co KK Mega Basket serbio.

O 13 de xuño de 2018, Čančar asinou dous anos polo San Pablo Burgos da Liga ACB.

### NBA 
O 22 de xuño de 2017, Čančar foi seleccionado polos Denver Nuggets na 49ª posición do Draft da NBA de 2017.

O 1 de agosto de 2019, Čančar asinou un contrato de rookie cos Nuggets.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en BasketballReference.com  
* Perfil en ACB.com
Venom (filme de 2018)

***Venom*** é un filme estadounidense de 2018 baseado no personaxe homónimo de Marvel Comics, producido por Columbia Pictures en asociación con Marvel e Tencent Pictures. Distribuído por Sony Pictures Releasing, é o primeiro filme do Sony Pictures Universe of Marvel Characters. Dirixido por Ruben Fleischer a partir dun guión de Jeff Pinkner, Scott Rosenberg e Kelly Marcel, está protagonizado por Tom Hardy como Eddie Brock / Venom, xunto con Michelle Williams, Riz Ahmed, Scott Haze e Reid Scott. En *Venom*, o xornalista Brock adquire superpoderes despois de entrar en contacto cun alien symbionte cuxa especie pretende invadir a Terra.

## Personaxes 
* Tom Hardy como Eddie Brock / Venom
* Michelle Williams como Anne Weying
* Riz Ahmed como Carlton Drake / Riot
* Scott Haze como Roland Treece
* Reid Scott como Dan Lewis

## Notas 
## Véxase tamén 
### Ligazóns externas 
* 
* Ficha en RottenTomatoes
Rafael Lareo Mallo

**Rafael Lareo Mallo**, nado en Santiago de Compostela cara a 1900 e finado en Vigo o 17 de abril de 1937, foi un sindicalista e político galego.

## Traxectoria 
Tradutor, en 1929 aprobou os exames para gardas municipais intérpretes da Coruña. En febreiro de 1932 foi expulsado do corpo da Garda Municipal con Juan Santiago Alamo Manzano. En xuño de 1934 foi detido na Coruña por unha pelexa. En abril de 1935 aprobou a oposición para intérprete do Concello de Vigo. Veciño de Lavadores, foi directivo do sindicato de oficios varios da CNT. Co golpe de Estado do 18 de xullo de 1936 foi detido e xulgado en consello de guerra sumarísimo en Vigo por rebelión militar. Foi condenado a pena de morte e executado ás 11 horas do 17 de abril de 1937 con Rogelio Arjones, Moisés Pereira Figueras e Ricardo Solla Lemos, nas inmediacións do castelo do Castro.

## Notas
KOMPSAT

miniatura|Representación de KOMPSAT 3A.
**KOMPSAT** (*Korean Multi-purpose Satellite*), tamén denominados **Arirang**, é unha familia de satélites artificiais multipropósito de Corea do Sur.

## Características 
Os satélites KOMPSAT son satélites adicados á observación terrestre tanto de maneira óptica como mediante radar para o estudo da Terra, o descubrimento e xestión de recursos, o levantamento de cartografía e a axuda en emerxencias.

## Historial de lanzamentos 
## Notas 
## Véxase tamén 
### Outros artigos 
*Taurus 2110
*Rokot KM
*H-IIA
*Dnepr
Elena Kondakova

**Elena Vladimirovna Kondakova**, nada en Mitischi, Moscova, o 30 de marzo de 1957, é unha cosmonauta rusa retirada que formou parte das misións Soiuz TM-20 e STS-84.

## Traxectoria 
Kondakova graduouse na Escola Técnica Superior Bauman de Moscova en 1980. Entrou no corpo de cosmonautas en 1989, participando nas misións Soiuz TM-20 e STS-84 e pasando 178,45 días no espazo.

## Notas 
## Véxase tamén 
### Outros artigos 
*Soiuz TM-20
*STS-84
Miss Vaca (certame)

[dereita|miniatura|[Xosé Ramón Gayoso no concurso Miss Vaca Galicia de 2019.]]
miniatura|Cartel en Baralla.
**Miss Vaca Galicia** é un concurso organizado anualmente polo programa *Luar* da Televisión de Galicia que ten por obxecto decidir cal é a vaca máis fermosa de Galicia do ano en cuestión. A primeira edición do concurso tivo lugar en 2006. Ademais, entréganse outros galardóns: «Miss Poderosa», «Miss Aloumiños», «Miss Donaire» e «Miss Ollos Bonitos».

## Funcionamento do concurso 
O concurso ten dúas fases. Na primeira, ábrese un período para que os donos das vacas poidan postular a algunha das súas reses como "Miss Vaca" da provincia galega que representan. Posteriormente, o programa designa un xurado que selecciona a unha "Miss Vaca" por cada unha das catro provincias galegas (Provincia da Coruña, Provincia de Lugo, Provincia de Ourense, Provincia de Pontevedra), entre todas as candidaturas presentadas. Na segunda fase, nunha sesión do *Luar*, as catro vacas finalistas son presentadas ao público e sométese a votación entre os telespectadores a decisión do título de "Miss Vaca Galicia"; isto é, a vaca máis fermosa de Galicia dese ano.

## Resultados dos concursos 
Os resultados do concurso, ano a ano, foron os seguintes. As vacas gañadoras aparecen destacadas en grosa.

O palmarés por provincia quedaría de tal maneira:

## Outros premios 
Á vez do gran premio Miss Vaca, Luar dende 2013 tamén reparte unha serie de galardóns especiais a cada unha das catro vacas participantes, sendo estes galardóns o Miss Aloumiños, Miss Poderosa, Miss Donaire e Miss Lindos Ollos facendo referencia ao trazo máis significativo de cada vaca. Os galardóns dos últimos anos repartíronse da seguinte maneira:

Cabe resaltar que ningunha Miss Donaire gañou o Miss Vaca, pola contra parece que as Miss Poderosa teñen máis posibilidades de gañar o concurso.

## Notas
Now is the Time

***Now is the Time*** é o segundo álbum de estudio da artista canadense Alanis Morissette, publicado só no Canadá o 1 de agosto de 1992 a través do selo MCA Records Canada, sendo o seu último disco a través desa discográfica. Morissette gravou o traballo con Leslie Howe, que tamén produciu o seu álbum de estrea, *Alanis* (1991). 

## Listaxe de cancións
Mount Eerie (álbum)

***Mount Eerie*** é o cuarto álbum de estudio da banda estadounidense de indie rock The Microphones, publicado o 21 de xaneiro de 2003 a través do selo K Records. Elvrum posteriormente usou o mesmo nome para o seu seguinte proxecto musical, publicando un EP de continuación en 2007.

Descrito por Elvrum como un disco sobre "montañas, terra e espazo" o álbum conta cunha narrativa lineal ao longo de cinco cancións. 

## Listaxe de cancións 
## Notas
A Simple Favor (filme)

***A Simple Favor*** é un filme estadounidense de 2018 dirixido por Paul Feig a partir dun guión de Jessica Sharzer. A historia está baseada na novela homónima de 2017 escrita por Darcey Bell. Está protagonizado por Anna Kendrick, Blake Lively, Henry Golding, Andrew Rannells, Linda Cardellini, Rupert Friend e Jean Smart. Conta a historia dunha nai vlogger dunha vila pequena que tenta solucionar a desaparición dunha amiga rica e misteriosa.

*A Simple Favor* estreouse nos Estados Unidos o 14 de setembro de 2018 a través de Lionsgate. Os críticos enxalzaron os xiros do argumento e as  interpretacións de Kendrick e Lively. O filme recadou 97 millóns de dólares sobre un orzamento de 20 millóns.

## Personaxes 
* Anna Kendrick como Stephanie Smothers
* Blake Lively como Emily Nelson / Hope McLanden e Faith McLanden
* Nicole Peters & Lauren Peters como Hope McLanden e Faith McLanden (con 16 anos)
* Henry Golding como Sean Townsend
* Andrew Rannells como Darren
* Linda Cardellini como Diana Hyland
* Jean Smart como Margaret McLanden
* Rupert Friend como Dennis Nylon
* Eric Johnson como Davis
* Dustin Milligan como Chris
* Bashir Salahuddin como Detective Summerville
* Joshua Satine como Miles Smothers
* Ian Ho como Nicky Nelson
* Kelly McCormack como Stacy
* Sarah Baker como Maryanne Chelkowsky

## Notas 
## Véxase tamén 
### Ligazóns externas 
* 
* Ficha en Metacritic 
* Ficha en RottenTomatoes
Balance, Not Symmetry

***Balance, Not Symmetry*** é o oitavo álbum de estudio da banda escocesa de rock alternativo Biffy Clyro, publicado o 17 de maio de 2019 a través do selo Warner Bros. Records. O disco tamén serve como banda sonora para a película do mesmo nome, co-escrita polo líder do grupo Simon Neil. O álbum foi gravado nos AIR Studios en Inglaterra, no Monnow Valley Studio en Gales e nos ICP Studios en Bélxica coa coprodución de Adam Noble. Inicialmente só estivo dispoñible como descarga dixital e en streaming e foi lanzado en vinilo o día 26 de xullo de 2019.

Tras o seu lanzamento *Balance, Not Symmetry* estreouse no número 8 da lista escocesa de álbums e no 36 da británica. A súa canción título, publicada como sinxelo principal do disco, foi número 65 na lista de sinxelos escocesa e 19 na lista se sinxelos de rock e metal británica. 

## Listaxe de cancións 
## Notas
Une fille facile

***Une fille facile*** é un filme francés de 2019 dirixido por Rebecca Zlotowski, protagonizado por Zahia Dehar, Mina Farid, Benoît Magimel e Nuno Lopes. Ambientado no verán da Costa Azul, conta a historia dunha adolescente de dezaseis anos que comeza a imitar o estilo de vida da súa curmá liberal, malia as advertencias dos seus mellores amigos. Foi proxectado na sección Directors' Fortnight no Festival Internacional de Cinema de Cannes de 2019, onde gañou o premio SACD ao mellor filme en lingua francesa.

## Personaxes 
* Zahia Dehar como Sofia
* Mina Farid como Naïma
* Benoît Magimel como Philippe
* Nuno Lopes como Andrès
* Clotilde Courau como Calypso
* Henri-Noël Tabary como Stewart
* Loubna Abidar como Dounia
* Lakdhar Dridi como Dodo

## Notas 
## Véxase tamén 
### Ligazóns externas 
*
Duplicity (filme)

***Duplicity*** é un filme estadounidense de 2009 escrito e dirixido por Tony Gilroy, e protagonizado por Julia Roberts e Clive Owen. Conta a historia de dous espías corporativos cunha historia romántica que colaboran entre eles para levar a cabo un calote complicado. O filme estreouse o 20 de marzo de 2009.

## Personaxes 
* Julia Roberts como Claire Stenwick
* Clive Owen como Ray Koval
* Tom Wilkinson como Howard Tully
* Paul Giamatti como Richard "Dick" Garsik
* Denis O'Hare como Duke Monahan
* Kathleen Chalfant como Pam Fraile
* Thomas McCarthy como Jeff Bauer
* Wayne Duvall como Ned Guston
* Carrie Preston como Barbara Bofferd
* Christopher Denham como Ronny Partiz
* Oleg Shtefanko como Boris Fetyov (acreditado como Oleg Stefan)
* Happy Anderson como Physec
* Rick Worthy como Dale Raimes

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en Metacritic 
* Ficha en BoxOfficeMojo
Luís Gil de Vicario

**Luís Gil de Vicario**, nado en Burgos o 20 de outubro de 1898 e finado en Barcelona o 8 de xullo de 1959, foi un pintor, profesor e político español.

## Traxectoria 
Compaxinou os estudos de bacharelato con estudos de pintura e debuxo na Academia del Real Consulado de Burgos. Estudou Filosofía e letras na Universidade Literaria de Murcia. Foi profesor de debuxo no Colexio “La Purísima", asociado ao Instituto de Cartaxena (1922-1925) e auxiliar interino no Instituto de Osuna (Sevilla) en 1927. En 1928 foi nomeado catedrático de debuxo no Instituto de Vigo, permancendo neste posto até  1934. Foi fundador e presidente da agrupación local viguesa de Acción Republicana. En 1933 obtivo unha pensión da Junta de Ampliación de Estudios para estudar a técnica e os procedementos da ensinanza do debuxo en Alemaña e Austria. Finalmente só estivo nove meses en Austria. En 1934 obtivo a cátedra de debuxo no Instituto Balmes de Barcelona. O golpe de Estado do 18 de xullo de 1936 sorprendeuno en Vigo de vacacións. Permaneceu na cidade e foi destinado ao instituto de Monforte de Lemos. En 1937 abríronlle expediente de depuración e como resultado foi suspendido durante un ano; afiliouse aos requetés. En 1938 fou destinado ao Instituto José Zorrilla de Valladolid, e en 1939 reincorporouse ao Instituto Balmes. A partir de 1941 foi catedrático de Pedagoxía do debuxo na Escola Superior de Belas Artes de San Jorge, da que tamén foi secretario. En 1944 obtivo a cátedra de nova creación de Pedagoxía do debuxo na Facultade de Belas Artes da Universidade de Barcelona.

Como artista participou na Exposición Internacional de Venecia, a Exposición Internacional de Barcelona e o Salón de Otoño de Madrid. Foi recoñecido como debuxante e ilustrador de revistas e novelas, e tamén exerceu como crítico de arte. Colaborou en *La Verdad* de Murcia, *El Pueblo Gallego*, *Faro de Vigo*, e nas revistas *Blanco y Negro*, *La Esfera*, *Nuevo Mundo*, e *Gaceta de las Bellas Artes*.

## Recoñecementos 
Aos vinte anos obtivo o premio único da Exposición Nacional de Pintura pola súa obra “Caput Castellae”. Foi galardoado nas exposicións de Monza, Venecia, París, Nova York, Madrid e Sevilla.

## Notas 
## Véxase tamén 
### Ligazóns externas 
* Gil de Vicario, Luis
Hollywood (miniserie)

***Hollywood*** é unha miniserie de televisión estadounidense protagonizado por David Corenswet, Darren Criss, Laura Harrier, Joe Mantello, Dylan McDermott, Jake Picking, Jeremy Pope, Holland Taylor, Samara Weaving, Jim Parsons e Patti LuPone. Creada por Ryan Murphy e Ian Brennan, estreouse en Netflix o 1 de maio de 2020.

A miniserie conta a historia dun grupo de actores e directores aspirantes durante a Cinema clásico de Hollywood logo da segunda guerra mundial que queren converter os seus soños en realidade. A serie recibiu valoracións mixtas por parte da crítica, que louvou as interpretacións e os valores de produción, mais criticaron o ton, o guión e as licenzas artísticas. A miniserie recibiu 11 nomeamentos na 72ª edición dos Premios Primetime Emmy, incluíndo candidaturas para Pope, Taylor, McDermott e Parsons.

## Notas 
## Véxase tamén 
### Ligazóns externas 
* Páxina oficial 
*
Terminator Genisys

***Terminator Genisys*** é un filme estadounidense de 2015 de acción e ciencia ficción, dirixido por Alan Taylor, e escrito por Laeta Kalogridis e Patrick Lussier. O filme é o quinto da franquía *Terminator*, e retoma a historia básica do filme orixinal orientándoo cara a outra dirección. Está protagonizado por Arnold Schwarzenegger, quen retoma o papel de Terminator (logo da súa ausencia en *Terminator Salvation* de 2009), xunto con Jason Clarke, Emilia Clarke, Jai Courtney, J. K. Simmons, Dayo Okeniyi, Matt Smith, Courtney B. Vance e Lee Byung-hun. Conta a historia de Kyle Reese, un soldado dunha guerra postapocalíptica contra Skynet, que é enviado dende o ano 2029 até 1984 para evitar a morte de Sarah Connor. Cando Kyle chega ao pasado, descobre que a liña temporal foi alterada e que Sarah foi criada por un Terminator reprogramado.

## Personaxes 
* Arnold Schwarzenegger como Modelo 101/T-800
** Brett Azar como o dobre de corpo do Terminator T-800
* Jason Clarke como John Connor
* Emilia Clarke como Sarah Connor
** Willa Taylor como Sarah de nena
* Jai Courtney como Kyle Reese
** Bryant Prince como Kyle de neno
* J. K. Simmons como O'Brien
** Wayne Bastrup como O'Brien de mozo
* Dayo Okeniyi como Danny Dyson
* Matt Smith (acreditado como Matthew Smith) como Alex
** Ian Etheridge como Skynet, con 10 anos.
** Nolan Gross como Skynet, con 12–14 anos.
** Seth Meriwether como Skynet, con 18 anos.
* Courtney B. Vance como Miles Dyson
* Michael Gladis como Tenente Matias
* Sandrine Holt como Detective Cheung
* Byung-Hun Lee como Policía / T-1000

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en Metacritic 
* Ficha en BoxOfficeMojo 
* Ficha en RottenTomatoes
Marguerite Abouet

**Marguerite Abouet**, nada en Abidjan en 1971, é unha escritora de banda deseñada marfilesa, coñecida pola súa serie de novelas gráficas *Aya of Yopougon*. 

## Traxectoria 
Abouet naceu en Costa do Marfil Posteriormente pasou a vivir en Romainville, suburbio de París, co seu marido, o ilustrador Clément Oubrerie (que ilustrou as súas ideas gráficas).

Traballou como asistente legal en París mentres traballaba na súa primeira novela gráfica, *Aya of Yopougon*. Abouet tentara escribir novelas para xente nova, mais renunciou pola frustración que percibía polas limitacións que esixían no xénero os editores. Finalmente, deixou o seu traballo para concentrarse na escritura a tempo completo.. As súas personaxes asisten ao colexio, traballan, fan plans para o futuro e vense en leas cotiás en Costa do Marfil igual que ocorre en calquera outro lugar. A historia foi adaptada nun filme adaptado codirixido por Abouet.

Abouet nega que *Aya of Yopougon* sexa autobiográfico, agás no sentido de que amosa unha Costa do Marfil familiar para ela. As personaxes están baseadas en xente que coñeceu durante a súa vida, mais as situacións son ficticias. Abouet tamén convenceu ao seu editor francés para vender copias máis baratas de tapa blanda en Costa do Marfil.

## Obras 
* *Aya de Yopougon*, debuxos de Clément Oubrerie (2005)
* *Akissi*, debuxos de Mathieu Sapin (2010)
* ''Délices d'Afrique* (libro de cociña), con Agnès Maupré (2012)
* *Bienvenue*, debuxos de Singeon (2012)
* *Essi dans la forêt des monstres*, debuxos de Catherine Blancard-Parmentier (2017)
* *Commissaire Kouamé*, debuxos de Donatien Mary (2017)
* *Terre gâtée'', guión de Marguerite Abouet e Charli Beleteau, debuxos de Christian De Metter (2018)

## Notas 
## Véxase tamén 
### Bibliografía 
*Marguerite Abouet en Bedetheque 
### Ligazóns externas 
*
*
*
*
*"Marguerite Abouet" , Cultures with Vivendi, 13 de xaneiro de 2017
Audrie & Daisy

***Audrie & Daisy*** é un filme documental estadounidense de 2016 sobre tres casos de violación de mozas estadounidenses adolescentes, en 2011 e 2012. *Audrie & Daisy* tivo a súa estrea internacional no Festival de Cinema de Sundance o 25 de xaneiro de 2016. O filme foi estreado a través de Netflix o 23 de setembro de 2016.

## Notas 
## Véxase tamén 
### Ligazóns externas 
* Páxina oficial 
*
Love on the Spectrum

***Love on the Spectrum*** é un programa de telerrealidade australiano producido por Northern Pictures para ABC, e actualmente dispoñíbel en liña a través de Netflix. O programa recolle as experiencias nas relacións amorosas de diferentes persoas dentro do espectro autista.

## Estrea 
*Love on the Spectrum* emitiuse orixinalmente a través da ABC en 2019, e estreouse noutros territorios a través de Netflix en xullo de 2020.

## Versión estadounidense 
Unha versión estadounidense do programa, titulada *Love on the Spectrum U.S.*, estreouse o 18 de maio de 2022 en Netflix. Foi producido por Northern Pictures con Karina Holden e Cian O'Clery como produtores executivos.

## Notas 
## Véxase tamén 
### Ligazóns externas 
* Páxina oficial 
*
Casse-tête chinois

***Casse-tête chinois*** é un filme francés de 2013 escrito e dirixido por Cédric Klapisch. É o terceiro título da triloxía de *Apartamento español*, despois de que ''L'Auberge Espagnole* (2002) e *Les Poupées russes'' (2005).

## Personaxes 
* Romain Duris como Xavier Rousseau
* Kelly Reilly como Wendy
* Audrey Tautou como Martine
* Cécile de France como Isabelle
* Sandrine Holt como Ju
* Flore Bonaventura como Isabelle, a neneira 
* Jochen Hägele como Hegel 
* Benoît Jacquot como pai de Xavier 
* Martine Demaret como nai de Xavier
* Dominique Besnehard como o editor
* Zinedine Soualem como Mr. Boubaker
* Peter Hermann como John

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes 
* Ficha en Metacritic
Sula nebouxii

***Sula nebouxii*** é unha especie de ave suliforme da familia Sulidae propia do Pacífico americano. Habita as costas entre o Perú e o golfo de California, ademais das illas Galápagos, onde convive co seu parente, o *Sula sula*. Nas Galápagos foi un dos animais meticulosamente estudados por Charles Darwin nos seus traballos sobre a evolución das especies.

Os adultos miden 81 cm de alto de media; e até 1 e 90 cm de envergadura.

A característica cor azul intensa das súas patas procede dos pigmentos carotenoides da súa dieta, xa que estas aves non son quen de sintetizar os carotenoides e teñen que asimilalos a través da alimentación. As patas azuis que dan nome a esta variedade de mascato teñen un importante papel no apareamento, xa que os machos exhiben as súas extremidades inferiores ás femias, nun baile de cortexo. Para alimentarse poden mergullarse até un metro no mar.

## Reprodución 
Nidifican en calquera época do ano. A posta é xeralmente dun único ovo ou, ás veces, 2 ou 3, que incuban durante 44 días. Malia iso, o número de ovos postos condiciona o desenvolvemento das crías: cando a femia pon máis dun ovo non é estraño ver como un deles eclosiona antes que o outro. Deste xeito, cunha marxe de diferenza de 3 ou 4 días, e como norma xeral, a cría maior tenderá a atacar, instigar e expulsar do niño á cría menor. Esta, moito máis indefensa dado o seu menor tempo de adaptación, morrerá por depredación ou deshidratación. Todo iso sucederá ante os ollos da indiferente nai.

## Galería de imaxes

Blue-footed Booby (Sula nebouxii) -one leg raised.jpg
Piquero patiazul (Sula nebouxii), Las Bachas, isla Santa Cruz, islas Galápagos, Ecuador, 2015-07-23, DD 16.jpg
Piquero patiazul (Sula nebouxii), Punta Pitt, isla de San Cristóbal, islas Galápagos, Ecuador, 2015-07-24, DD 37.JPG
Piquero patiazul (Sula nebouxii), Punta Pitt, isla de San Cristóbal, islas Galápagos, Ecuador, 2015-07-24, DD 40.JPG
Piquero patiazul (Sula nebouxii), Punta Pitt, isla de San Cristóbal, islas Galápagos, Ecuador, 2015-07-24, DD 42.JPG
Piquero patiazul (Sula nebouxii), Punta Pitt, isla de San Cristóbal, islas Galápagos, Ecuador, 2015-07-24, DD 50.JPG
Piquero patiazul (Sula nebouxii), isla Lobos, islas Galápagos, Ecuador, 2015-07-25, DD 34.JPG
Piquero patiazul (Sula nebouxii), isla Lobos, islas Galápagos, Ecuador, 2015-07-25, DD 40.JPG
Piquero patiazul (Sula nebouxii), isla Lobos, islas Galápagos, Ecuador, 2015-07-25, DD 42.JPG
20180805-Blue-footed booby (juvenile and adult), feeding of the juvenile at Seymour Norte (9263).jpg
Sula nebouxii MHNT.ZOO.2010.11.45.10.jpg| *Sula nebouxii* - MHNT

## Notas
Árabe marroquí

O **árabe marroquí** (en ; coñecido como "darija": الدارجة en Marrocos) é unha forma vernácula de árabe falado en Marrocos. Forma parte do continuo dialectal do árabe magrebí, e como tal é mutuamente intelixible co árabe alxeriano, e en menor medida co árabe tunisiano. Foi fortemente influenciado polas linguas bérberes e en menor medida polo latín (romance africano), o púnico, o persa, o francés e castelán.

## Notas 
## Véxase tamén 
### Outros artigos 
* Wikipedia en árabe marroquí
### Bibliografía 
* Ernest T. Abdel Massih, *Introduction to Moroccan Arabic*, Universidade de Míchigan, Washington, 1982.
* Jordi Aguadé, *Notes on the Arabic Dialect of Casablanca*, in: *AIDA, 5th Conference Proceedings*, Universidade de Cádiz, 2003, pp.&nbsp;301–308.
* Jordi Aguadé, *Morocco (dialectological survey)*, in: *Encyclopedia of Arabic Language and Linguistics* vol.3, Brill, 2007, pp.&nbsp;287–297
* Bichr Andjar & Abdennabi Benchehda, *Moroccan Arabic Phrasebook*, Lonely Planet, 1999.
* Louis Brunot, ''Introduction à l'arabe marocain*, Maisonneuve, 1950.
* Dominique Caubet, *L'arabe marocain'', Publ. Peeters, 1993.
Lingua awadhi

O **awadhi** (अवधी; **𑂃𑂫𑂡𑂲**) é unha lingua hindi oriental da póla indoaria falada no norte da India. É falada principalmente na rexión de Awadh, no actual Uttar Pradesh, India.

## Notas 
## Véxase tamén 
### Outros artigos 
* Wikipedia en awadhi
### Bibliografía 
* 
* 
*
Kotava

**Kotava** é unha lingua auxiliar internacional (IAL) proposta que se centra especialmente no principio de neutralidade cultural. O nome significa "a lingua dun e todos", e a comunidade kotava adoptou o slogan "un proxecto humanístico e universal, utópico e realista". A lingua é principalmente coñecida en países francófonos e a maioría dos materiais para aprendelo están en francés.

## Véxase tamén 
### Outros artigos 
* Wikipedia en kotava
### Bibliografía 
*Fetcey, Staren (1979). Kotava, langue internationale neutre. Québec, Canadá: Ed. Univers des langues T.B. INC. 148 p.
*Kotava Avaneda (Kotava linguistic committee). Official grammar of Kotava {PDF}; Official grammar of Kotava (French) {PDF}. Kotava Organisation (marzo de 2007, versión III.8, 49 p. ; marzo de 2013, v.III–14, 59 p.)
*Christo Moskovsky & Alan Reed Libert (2011).  Aspects of the Grammar and Lexica of Artificial Languages. Peter Lang GmbH.
November (filme de 2017)

***November*** é un filme estoniano de 2017 escrito e dirixido por Rainer Sarnet. É unha coprodución entre Estonia, os Países Baixos e Polonia. Baséase na novela de Andrus Kivirähk *Rehepapp ehk November*, publicada en 2000. Foi escollido como candidato de Estonia para o Óscar ó mellorfilme en lingua non inglesa na 90ª edición dos premios, mais finalmente non foi nomeado.

## Personaxes 
* Rea Lest-Liik como Liina
* Jörgen Liik como Hans
* Arvo Kukumägi como Rein
* Heino Kalm como Sander
* Meelis Rämmeld como Jaan
* Katariina Unt como Luise
* Taavi Eelmaa como Ints
* Dieter Laser como Barón
* Jette Loona Hermanis como Baronesa

## Notas 
## Véxase tamén 
### Outros artigos 
* Filmes de Estonia propostos ó Óscar ó mellor filme internacional
* Filmes propostos ó mellor filme internacional na 90ª edición dos Óscar

### Ligazóns externas 
* 
* Ficha en Metacritic 
* Ficha en RottenTomatoes